
	SAŽETAK KARAKTERISTIKA LIJEKA




1.
NAZIV VETERINARSKOG LIJEKA

DEHINEL PLUS Flavour, tablete za pse

150 mg + 144 mg + 50 mg
tableta

2. 
KVALITATIVNI I KVANTITATIVNI SASTAV

Svaka tableta sadrži:

Aktivne supstance: 

Febantel
    150 mg

Pirantel embonat   144 mg

Prazikvantel
     50 mg

Za spisak svih ekscipijenasa, pogledati dio 6.1.

3. 
FARMACEUTSKI OBLIK

Tableta.

Bikonveksne tablete žute boje, okruglog oblika sa uočljivim tamnim mrljama, sa dvije podione crte u obliku krsta na jednoj strani tablete. 
Tablete se mogu podijeliti na jednake polovine i jednake četvrtine.
4. 
KLINIČKI PODACI

4.1. 
Ciljne vrste životinja

Psi (male i srednje veličine).
4.2. 
Indikacije za upotrebu, za svaku ciljnu vrstu

Ovaj lijek se koristi za prevenciju i liječenje mješovitih parazitskih infekcija digestivnog trakta kod odraslih pasa i štenadi prouzrokovanih sledećim parazitima:

Nematode (valjkasti crvi)

Askaride: Toxocara canis, Toxascaris leonina (kasni razvojni oblici i odrasli oblici), 
Ankilostomatide: Uncinaria stenocephala, Ancylostoma caninum (odrasli oblici) 
Trihuride: Trichuris vulpis (odrasli oblici).

Cestode 
Pantljičare: Echinococcus granulosus, E. multilocularis, Dipylidium caninum, Taenia spp., Mesocestoides spp.
4.3. 
Kontraindikacije

Ovaj lijek se ne smije primjenjivati:

· istovremeno sa piperazinom;

· u dozi većoj od preporučene, posebno kod gravidnih kuja;
· u slučaju preosjetljivosti na neku od aktivnih supstanci ili na bilo koju pomoćnu supstancu;

· kod pasa mlađih od 2 sedmice ili lakših od 2 kg.

4.4. 
Posebna upozorenja za svaku ciljnu vrstu

Buve su prelazni domaćini jedne od čestih vrsta pantljičare – Diplydium caninum. Ukoliko se ne vrši kontrola prisustva prelaznih domaćina kao što su buve i ako psi konzumiraju termički neobrađene iznutrice, infekcija se može ponoviti.

4.5. 
Posebne mjere opreza pri upotrebi lijeka:

Posebne mjere opreza prilikom upotrebe lijeka kod životinja

Svaka nepotpuno iskorištena tableta mora se neškodljivo ukloniti.

Posebna upozorenja za lica koja primjenjuju veterinarski lijek na životinjama

Nakon davanja tableta psu, oprati ruke. 
U slučaju gutanja tablete, potražiti pomoć ljekara i pokažite ljekaru uputstvo za lijek.

4.6. 
Neželjena dejstva (učestalost i ozbiljnost)

Vrlo rijetko se kod nekih štenadi prolazno javi mekši izmet, dijareja i povraćanje. Kod odraslih pasa se u rijetkim slučajevima mogu javiti povraćanje, praćeno dijarejom, ili bez nje.
Učestalost ispoljavanja neželjenih dejstava je određena u skladu sa sledećim pravilima:

- vrlo česta (više od 1 na 10 tretiranih životinja pokazuju neželjene reakcije)

- česta (više od 1 ali manje od 10 životinja na 100 tretiranih životinja)

- povremena (više od 1 ali manje od 10 životinja na 1.000 tretiranih životinja)

- rijetka (više od 1 ali manje od 10 životinja na 10.000 tretiranih životinja)

- vrlo rijetka (manje od 1 životinje na 10.000 tretiranih životinja, uključujući izolovane slučajeve).

4.7. 
Upotreba tokom graviditeta, laktacije i nošenja jaja

Prije dehelmintizacije gravidnih kuja treba potražiti savjet veterinara. Ne smije se dehelmintizovati kuja u prve 2/3 graviditeta (40 dana). Kod gravidnih kuja ne smije se primijeniti doza veća od preporučene.

Ovaj lijek se može davati kujama u laktaciji i to najbolje istovremeno kada se dehelmintiziraju štenad.
4.8. 
Interakcije sa drugim ljekovima i druge vrste interakcija

Ovaj lijek se ne smije primjenjivati istovremeno sa piperazinom jer se može razviti međusobno antagonističko djelovanje.

Istovremena primjena drugih holinergika može izazvati toksične efekte.
4.9. 
Doziranje i način primjene

Za oralnu upotrebu.

Doziranje
Preporučena doza ovog lijeka je 1 tableta/10 kg t.m., što odgovara 15 mg febantela/kg, 14,4 mg pirantel embonata/kg i 5 mg prazikvantela/kg t.m. Tablete se mogu podijeliti na polovine i četvrtine kako bi se postiglo tačno doziranje.

Primjena i trajanje liječenja
Ovaj lijek se psima daje direktno u usta ili pomiješan sa hranom. Prije dehelmintizacije odraslim psima i štenadi nije potrebno ograničavanje pristupu hrani.
Kako bi se osiguralo adekvatno doziranje, i izbjeglo subdoziranje, tjelesnu masu psa treba odrediti što preciznije.

Ovim lijekom štenad se mogu dehelmintizovati nakon 14 dana starosti, s pauzom od 2 sedmice, sve do napunjenih 12 sedmica. Nakon toga pse treba dehelmintizovati svaka 3 mjeseca. Preporučuje se dehelmintizovanje kuja u isto vrijeme kao i štenad.

Za kontrolu nematode Toxocara canis kujama koje doje treba dati lek 2 nedjelje nakon štenjenja i na svakih 14 dana do prestanka dojenja.
Za rutinski tretman dovoljna je jednokratna dehelmintizacija.

U slučaju teške infestacije valjkastim crvima, ponovljenu dozu treba dati nakon 14 dana. 
Odrasle pse rutinski treba dehelmintizovati svaka 3 mjeseca.

4.10.  Predoziranje (simptomi, hitne mjere koje treba preduzeti, antidoti), ako je neophodno

Bezbjednost primjene benzimidazola kod pasa je velika. Pirantel se sistemski skoro ne resorbuje. Terapijska širina prazikvantela je velika, a psi podnose dozu 5 puta veću od preporučene.

4.11.  Karenca

Nije primjenjivo.

5. 
FARMAKOLOŠKI PODACI

Farmakoterapijska grupa: Antiparazitici, insekticidi i repelenti; antihelmintici; benzimidazoli i srodne supstance; febantel i kombinacije.

ATCvet kod: QP52AC55
5.1. 
Farmakodinamski podaci

Dehinel Plus Flavour sadrži antihelmintike aktivne protiv valjkastih crva i pantljičara. Ovaj lijek sadrži tri aktivne supstance: febantel, pirantel embonat i prazikvantel, djelimično hidrogenizovani pirazinoizohinolinski derivat. Efikasan je antihelmintik u humanoj i veterinarskoj medicini. Pirantel djeluje kao holinergički agonista, tako stimuliše nikotinske holinerke receptore parazita, i izaziva spastičnu paralizu. Na taj način se omogućava eliminacija parazita iz gastrointestinalnog trakta peristaltikom.
Kod sisara, febantel podliježe zatvaranju prstena formirajući fenbendazol i oksfendazol. Upravo ovi hemijski entiteti ispoljavaju anthelmintički efekat inhibicijom polimerizacije tubulina. Na taj način se sprečava stvaranje mikrotubula, što dovodi do poremećaja u strukturama vitalnim za normalno funkcionisanje crva. Naročito remeti preuzimanje glukoze, što dovodi do iscrpljivanja ćelijskog ATP-a. Parazit ugine nakon iscrpljivanja energetskih rezervi, što se dešava 2-3 dana kasnije.

Prazikvantel se veoma brzo resorbuje i distribuira u tijelu parazita. I in vitro i in vivo studije su pokazale da prazikvantel izaziva ozbiljna oštećenja integumenta parazita, što dovodi do kontrakcije i paralize. Postoji skoro trenutna tetanička kontrakcija muskulature parazita i brza vakuolizacija sincicijalnog tegumenta. Ova brza kontrakcija se objašnjava promjenama u tokovima dvovalentnih katjona, posebno kalcijuma.

U ovoj kombinaciji pirantel i febantel sinergistički djeluju protiv svih značajnih nematoda kod pasa. Njihova terapijska širina obuhvata parazite Toxocara canis, Toxascaris leonina, Uncinaria stenocephala, Ancylostoma caninum i Trichuris vulpis. Prazikvantel djeluje na sve važne cestode kod pasa kao što su vrste: Taenia spp., Dipylidium caninum, Echinococcus granulosus, Echinococcus multilocularis i Mesocestoides spp. Prazikvantel djeluje protiv odraslih i razvojnih oblika ovih parazita.

5.2. 
Farmakokinetički podaci

Nakon primjene kroz usta prazikvantel se iz crijeva gotovo potpuno resorbuje. Poslije resorpcije ta aktivna supstanca se distribuira u sve organe. U jetri se prazikvantel razgradi na neaktivne metabolite, a izlučuje se najvećim dijelom putem žuči. Više od 95% primijenjene doze izluči se u roku od 24 sata. Prazikvantel se u nepromijenjenom obliku izlučuje samo u tragovima.

Pirantel embonat je slabo rastvorljiv u vodi, što smanjuje njegovu resorpciju iz crijeva i omogućava da u većoj koncentraciji dođe u debelo crijevo i bude efikasan protiv parazita. Budući da se pirantelembonat neznatno sistemski resorbuje, zanemarljiva je opasnost od njegovih štetnih dejstava odnosno toksičnosti za domaćina. Nakon resorpcije pirantel embonat se brzo i skoro potpuno razgradi na neaktivne metabolite koji se brzo izluče mokraćom.

Febantel se iz crijeva relativno brzo resorbuje, a u jetri se metaboliše na brojne metabolite uključujući fenbendazol i oksfendazol koji djeluju antihelmintski.

6. 
FARMACEUTSKI PODACI

6.1. 
Lista pomoćnih supstanci (ekscipijenasa)

Laktoza monohidrat

Kukuruzni skrob

Povidon K30
Natrijum lauril sulfat

Celuloza, mikrokristalna

Silicijum dioksid, koloidni, bezvodni

Magnezijum stearat

Aroma mesa
6.2. 
Inkompatibilnosti

Ovaj lijek se ne smije primjenjivati istovremeno sa piperazinom jer se može razviti međusobno antagonističko djelovanje pirantela i piperazina.

Istovremena primjena drugih holinergika može izazvati toksične efekte.

6.3.
Rok upotrebe

Rok upotrebe lijeka upakovanog za prodaju: 3 godine.
6.4. 
Posebne mjere upozorenja pri čuvanju lijeka

Ovaj veterinarski lijek ne zahtijeva posebne uslove čuvanja.
6.5. 
Vrsta i sastav pakovanja

Unutrašnje pakovanje: Blisteri od OPA/Al/PVC folije i aluminijumske folije.
Spoljašnje pakovanje: Složiva kartonska kutija.

Veličina pakovanja: 10 blistera sa po 10 tableta, ukupno 100 tableta.
6.6. 
Posebne mjere opreza pri odlaganju neupotrebljenog lijeka ili otpadnih materijala dobijenih upotrebom lijeka

Neiskorišćeni lijek ili ostatak lijeka uništavaju se u skladu sa važećim propisima.
7. 
NOSILAC DOZVOLE ZA STAVLJANJE LIJEKA U PROMET

DSD „KRKA, d.d., Novo mesto“ - predstavništvo Podgorica

Svetlane Kane Radević br. 3, 81000 Podgorica, Crna Gora

8. 
BROJ DOZVOLE ZA STAVLJANJE LIJEKA U PROMET

2040/23/39 - 6640
9. 
DATUM PRVE DOZVOLE/OBNOVE DOZVOLE ZA STAVLJANJE LIJEKA U PROMET

16.05.2023. godine

10. 
DATUM REVIZIJE TEKSTA 

16.05.2023. godine

OGRANIČENJA PRODAJE, DISTRIBUCIJE I/ILI UPOTREBE LIJEKA

Bez veterinarskog recepta

